Ingurumen Aretoa Getxo

HAURRENTZAKO MARRAZKI LEHIAKETA: GETXOKO HEGAZTIAK
2022-10-01 10:00 - 2022-10-12 14:00 UTC
Hegazti Migratzaileen Munduko Eguna dela eta, haurrentzako marrazki-lehiaketa antolatu dugu. Bi kategoria izango ditu: 4 eta 9 urte bitarteko haurrentzat eta 10 eta 15 urte bitartekoentzat. Bietan marrazkien gaia “Getxoko hegaztiak” izango da nahitaez. Parte hartu ahal izateko marrazkiak info@ingurumenaretoagetxo.eus helbidera bidali behar dira, haurraren izena eta adina adieraziz, baita harremanetarako telefonoa ere. Marrazkiak Ingurumen Aretoko Sare Sozialetan argitaratuko dira.
Bi kasuetan saria produktu ekologikoen saski bat izango da. Marrazkiak urriaren 1eko 10:00etatik 12eko 14:00etara bidali ahal izango dira. Irabazleen izena urriaren 14an jakinaraziko da.
Egin KLIK lehiaketaren oinarriak ikusteko

JARDUERA BERRIA: NIRE LEHEN URRATSAK NATURAN
2022-10-01 10:30 - 13:00
8 eta 20 hilabete bitarteko haurrak dituzten familiei zuzendutako jarduera berri bat da. Oso dinamika errazez osatutako jarduera honen bidez, etxeko txikienek estimulazio-jolas desberdinak egin ahal izateko espazio natural bat eskaini nahi da, gurasoek lagunduta. Bi txanda egingo dira: 10:30etatik 11:30etara eta 12:00etatik 13:00etara. Beharrezkoa da aldez aurretik izena ematea eta Ingurumen Aretotik baieztapena jasotzea.

TXIKI TAILERA: TRIKUA PIPEKIN
2022-10-02 10:30 - 13:30
Habitaten Munduko Egunaren hurbiltasuna aprobetxatuz (urriak 3), 3 urtetik gorako umeentzako txiki tailer hau antolatuko da. Triku polit bat egin ahal izango dute, batez ere buztina eta pipak erabiliz. Tailerrean animalia horren ezaugarriez, habitataz eta ekosistemetan duen garrantziaz hitz egingo da.
Bi txanda egingo dira: 10:30etatik 11:45etara eta 12:15etatik 13:30etara. Beharrezkoa da aldez aurretik izena ematea eta Ingurumen Aretoko baieztapena jasotzea.

TXIKI TAILERA: HEGAZTIAK PINABURUEKIN
2022-10-08 10:30 - 13:30
Hegazti Migratzaileen Munduko Eguna dela eta, txiki tailer hau antolatu da, 6 urtetik gorako umeentzat. Honetan, hegazti polit bat egin ahal izango dute, elementu naturalak erabiliz, hala nola pinaburuak, eta beste elementu batzuk, pipa-garbitzaileak eta kartoi mehea, besteak beste.
Bi txanda egingo dira: 10:30etatik 11:45etara eta 12:15etatik 13:30etara. Beharrezkoa da aldez aurretik izena ematea eta Ingurumen Aretoko baieztapena jasotzea.

ITSU ITSUAN NATURAN (GUTXIENEZ 2 PERTSONAKO TALDEENTZAKO JARDUERA)
2022-10-09 10:30 - 13:00, 2022-11-12 10:30 - 13:30
Jarduera autogidatu berri honen bidez parte hartzaileek Ingurumen Areto inguruan esperimentazio sentsorialean oinarritutako hainbat joko dibertigarri garatu ahal izango dituzte. Ekintza honen helburua zentzumen desberdinak esnatzea da naturara hurbildu eta berarekin konektatzen laguntzeko.
Bi txanda egingo dira: 10:30-etatik 11:30-etara eta 12:00-etatik 13:00-etara. Beharrezkoa da aldez aurretik izena ematea eta Ingurumen Aretotik baieztapena jasotzea.
Parte hartzeko gomendatzen dizuegun gutxieneko adina 8 urtekoa da

GINKANA 2.0. BOLUETIK
2022-10-12 10:30 - 13:30, 2022-11-06 10:30 - 13:30
Ginkana 2.0. autogidatuarekin familiek eta lagun taldeek (8 urtetik aurrerantz) hezegunea ezagutzeko aukera aparta izango dute hainbat joko eta ekintzaren bidez. Parte hartzaileek proposatutako puntuetan gelditu beharko dute eta horietako bakoitzean froga bat burutu.
Jarduerak 2 ordu inguru irauten du. Ekintza hasteko ordutegiak: 10:15, 10:30, 10:45 eta 11.00. Beharrezkoa da aldez aurretik izena ematea eta Ingurumen Aretotik baieztapena jasotzea.

TXIKI TAILERRA: ZIZAREA ARRAUTZA-ONTZIEKIN
2022-10-15 10:30 - 13:30
3 urtetik gorako txikiei zuzendutako txiki tailerra da. Honetan, zizare polit batzuk egin ahal izango dituzte kartoizko arrautza-ontziak berrerabiliz, gero apaindu ahal izango dituztenak.
Bi txanda egingo dira: 10:30etatik 11:45etara eta 12:15etatik 13:30etara. Beharrezkoa da aldez aurretik izena ematea eta Ingurumen Aretoko baieztapena jasotzea.

LANDAREEN INDARRA (SUKALDARITZAKO LANDARE, AROMATIKO ETA SENDABELAR BATZUK EZAGUTZEKO EKINTZA AUTOGIDATUA)
2022-10-16 10:30 - 13:30, 2022-12-03 10:30 - 13:30
Adin guztietako publikoari zuzendutako jarduera autogidatu honen bidez, parte-hartzaileek gure inguruko landare mota honetako espezie ohikoenetako batzuk ezagutu ahal izango dituzte. Aire zabaleko zenbait jarduera eta jolas proposatzen dira, landare horien ezaugarriak eta erabilerak ezagutzeko.Espezie ezberdinak zentzumenen bidez deskribatu behar diren jolas batez gain, bi eskulan sinple egin ahal izango dira: poltsa usaintsua eta hazitegi xume bat, etxera eraman ahal izango dituztenak.
Bi txanda egingo dira, 10:30etatik 11:45etara eta 12:15etatik 13:30etara . Beharrezkoa da aldez aurretik izena ematea eta Ingurumen Aretoko baieztapena jasotzea.

URA, HARRIA ETA ALEA: PASTA EKOLOGIKOAREKIN ERREZETA GASTRONOMIKOAK (ONDAREAREN EUROPAKO JARDUNALDIAK)
2022-10-22 10:30 - 13:30
Ondarearen Europako Jardunaldien barruan antolatu da familia-jarduera hau.
Getxoko nekazaritza- eta gastronomia-ondarea estu lotuta dago landatar eta itsas sustraiekin. Udalerriko lehen hiriguneak sortu zirenetik, bertako biztanle gehienak nekazaritzan, arrantzan edo ehoketan aritzen ziren. Tailer honetan, iragan ez hain urrun horren isla den natura eta kultura ondare horren zati bat ezagutaraziko da, hala nola landazabal atlantikoko ekosistemak, bertako nekazaritza-barietateak edo Bolue araneko antzinako errotak. Ondoren, pasta integrala eskuz egiteko tailerra egingo da, Txaramela Pastaren eskutik. Bertan, produktu ekologikoen eta km 0 -aren kontsumoaren garrantzia azalduko da.
Ordutegia: 10:30etatik 13:30etara. Beharrezkoa da aurretik izena ematea eta Ingurumen Aretoko baieztapena jasotzea. Gomendatutako gutxieneko adina: 5 urte.

AZTARNEN BILA
2022-10-23 10:30 - 13:30, 2022-12-06 10:30 - 13:30
6 urtetik gorako umeei zuzendutako jarduera berri bat da, gure inguruko animaliek uzten dituzten arrastoak identifikatzen ikasteko. Ekintza bi zatitan banatzen da: ginkana autogidatua ezkutatutako aztarna aurkitzeko, eta eskulana, aztarna baten moldea egiteko hezitzaile baten laguntzarekin. Eskulana egiten den bitartean, animaliek uzten dituzten beste arrasto-mota batzuk erakutsiko dira.
Bi txanda egingo dira: 10:30etatik 11:45etara eta 12:15etatik 13:30etara. Beharrezkoa da aldez aurretik izena ematea eta Ingurumen Aretotik baieztapena jasotzea

NATURAREN DETEKTIBEAK + ESPLORATZAILE TXIKIAK
2022-10-29 10:30 - 13:30, 2022-12-10 10:30 - 13:30
Esploratzaile txikiak (3 urtetik aurrera) eta Naturaren detektibeak (6 urtetik aurrera) ekintza autogidatuetan Ingurumen Aretoko inguru naturala ezagutuko da zentzumenen eta esperimentazioaren bidez. Horretarako, Ingurumen Areto inguruan zenbait geldialdi egitea planteatzen da, eta hauetan ingurumenarekin lotutako hainbat gai landuko dira. Geldialdiak baratzean, hildako enbor batean, tximeleten oasian, dortoken putzuan eta Arboretumean egiten dira, dinamika ezberdinak burutuz.
Bi txanda egingo dira: 10:30etatik 11:45etara eta 12:15etatik 13:30etara. Beharrezkoa da aldez aurretik izena ematea eta Ingurumen Aretoko baieztapena jasotzea

TXIKI TAILERA: HOSTO LEHORREZ EGINDAKO ANIMALIAK
2022-10-30 10:30 - 13:30
6 urtetik gorako umeentzako tailerra da. Honetan, zuhaitzetako hosto lehorrak erabiliz, parte-hartzaileek animalia politak egin ahal izango dituzte, ematen zaizkien ereduei jarraituz. Inguruko zuhaitz-espezie batzuk ezagutzera emateaz gain, animalia horietako batzuen ezaugarriak landuko dira.
Bi txanda egingo dira: 10:30etatik 11:45etara eta 12:15etatik 13:30etara. Beharrezkoa da aldez aurretik izena ematea eta Ingurumen Aretoko baieztapena jasotzea

“ITSASOA JOKOAN DA”: ITSASOAREN INGURUKO JOLAS KOOPERATIBOAK
2022-11-01 10:30 - 13:30
“Bildutako jolasak” motako jarduera da, adin desberdinetara (3 urtetik aurrera) egokitutako mahai-joko mota desberdinekin. Horien guztien gai nagusia itsasoak eta ozeanoak dira. Modu dibertigarrian, parte-hartzaileek itsas biodibertsitateaz, kontserbazio-egoeraz, Getxoko hondartzei buruzko datu eta bitxikeriez eta abarrez gehiago ikasi ahal izango dute.
Bi txanda egingo dira: 10:30etik 11:45etara eta 12:15etatik 13:30era. Beharrezkoa da aldez aurretik izena ematea eta Ingurumen Aretoko baieztapena jasotzea.

EKOJOSTAILUEN TAILERRA: ITSASONTZIAK KORTXOEKIN
2022-11-05 10:30 - 13:30
3 urtetik gorako umeentzako txiki tailer honetan kortxoak, plastikozko edo kristalezko poteak eta beste material batzuk berrerabiliko ditugu uretan flotatzen duten itsasontzi polit batzuk egiteko.
Bi txanda egingo dira: 10:30etatik 11:45etara eta 12:15etatik 13:30etara. Beharrezkoa da aldez aurretik izena ematea eta Ingurumen Aretoko baieztapena jasotzea.

TXIKI TAILERRA: ENERGIA BERRIZTAGARRIEN MEMMORY JOKOA
2022-11-13 10:30 - 13:30
6 urtetik gorako umeentzako txiki tailer honetan memmory moduko joko bat sortuko da energia berriztagarriak zeintzuk diren ikasteko.
Bi txanda egingo dira: 10:30etatik 11:45etara eta 12:15etatik 13:30etara. Beharrezkoa da aldez aurretik izena ematea eta Ingurumen Aretoko baieztapena jasotzea.

EKOJOSTAILUEN TAILERRA: ARRANTZATZEKO JOKOA
2022-11-19 10:30 - 13:30
Arrantzaren Munduko Eguna ospatzeko, 6 urtetik gorako umeentzako txiki tailer honetan imanen bidezko arrantza joko polit bat sortuko dugu. Ekintza hau aprobetxatuko dugu arriskuan dauden espezieei kalte egiten ez dien arrantza eredu jasangarriei buruz hitzegiteko.
Bi txanda egingo dira: 10:30etatik 11:45etara eta 12:15etatik 13:30etara. Beharrezkoa da aldez aurretik izena ematea eta Ingurumen Aretoko baieztapena jasotzea.

HELDUENTZAKO TAILERRA: MODA JASANGARRIA
2022-11-20 10:30 - 13:30
16 urtetik gorako pertsonei zuzendutako tailer teoriko-praktiko honetan, Himakapeko Idoiak berrerabilpenean eta birziklapenean oinarritutako moda jasangarriari buruz hitzegingo digu. Tailerrean, janzten ez ditugun kamisetak berrerabiliko ditugu kuxin eta poltsa bat sortzeko. Ez da beharrezkoa aldez aurretik joskintza ezagutzak izatea.
Ordutegia: 10:30etatik 13:30etara. Beharrezkoa da aldez aurretik izena ematea eta Ingurumen Aretoko baieztapena jasotzea.

TRUKE AZOKA
2022-11-26 10:30 - 13:30
Ezin hobeto dauden zenbat gauza botatzen ditugu zaborretara edo kutxetan pilatzen ditugu jada ez ditugulako erabiltzen? Zenbat baliabide xahutzen ditugu produktu berriak inongo beharrik gabe erosita? Har itzazu behar dituzun objektuak erabiltzen ez duzunaren truke.
Truke azoka partekatzeko gune bat izango da, gauzen balioa berreskuratzen, kontsumismoari buruzko gogoeta egiten, dirua erabiltzearen alternatibak sortzen eta kontsumo arduratsua sustatzen lagunduko digun ekimen bat.
Ordutegia: 10:30etatik 13:30etara. Beharrezkoa da aldez aurretik izena ematea eta Ingurumen Aretoko baieztapena jasotzea.
Parte hartu ahal izateko oinarriak kontsultatu nahi badituzu egin KLIK .

ESCAPE ROOM: ZABORRETA DOKTOREA
2022-11-27 10:30 - 13:30
Zaborreta doktoreak ingurumenarekiko sortu duen plan suntsitzailearekin bukatzeko beharra dago. Horretarako, familiek eta taldeek hainbat froga eta pista gainditu eta topatu beharko dituzte, doktoreak bere egitasmoa lor ez dezan eta Ingurumen Aretotik garaiz ihes egiteko. Modu aktibo zein dibertigarri baten ingurumen arlo desberdinak jorratuko dira: hondakinen kudeaketa, biodibertsitatea, kontsumo arduratsua, besteak beste.
Ekimen hau ordu eta erdikoa da eta gehienez 6 kideko taldeetan egingo da (gutxienez 5 pertsona izan behar ditu). Bi txanda egingo dira: lehenengo saioa 10:30etan hasiko da eta bigarrena 12:15etan. Beharrezkoa da aurretik izena ematea eta gutxieneko adin gomendatua 8 urtekoa da.

#GETXOERRONKA LEHIAKETA SARE SOZIALETAN: INGURUMENAREN ALDEKO KEINU BAT
2022-11-27 10:30 - 13:30
Online lehiaketa honetan parte-hartzaileek argazki bat argitaratu beharko dute ingurumenaren aldeko keinu bat eginez, hala nola, zaborra biltzea, birziklatzea, bizikletan ibiltzea, etab. Argazkia Ingurumen Aretoa etiketatuz eta #getxoerronka hashtag-a erabiliz partekatzen duten pertsonak sendabelar baten zozketan sartuko dira.
Argazkiak egun osoan zehar partekatu ahal izango dira. Ez dago gutxieneko adinik jarduera honetan parte hartzeko.
Parte hartu ahal izateko oinarriak kontsultatu nahi badituzu egin KLIK

EKO-JOSTAILUEN TAILERRA: KOLORETAKO BASKULA (MONTESSORI)
2022-12-04 10:30 - 13:30
6 urtetik gorako umeentzako txiki tailer honetan kartoia eta beste material batzuk berrerabiliko ditugu jostailuzko baskula bat egiteko. Jostailu hau Montessori metodologian oinarritzen da, eta oso egokia da txikiekin pisuarekin lotutako kontzeptuak lantzeko.
Bi txanda egingo dira: 10:30etatik 11:45etara eta 12:15etatik 13:30etara. Beharrezkoa da aldez aurretik izena ematea eta Ingurumen Aretoko baieztapena jasotzea.

BIO-DIBER TAILERRAK: KARTOIZKO SAGUZARRAK
2022-12-08 10:30 - 13:30
Tailerren kategoria berri bat da, etxeko txikienei zuzendua, eta gure inguruko biodibertsitatearen hainbat alderdi landuko ditugu bertan.
Oraingo honetan, 3 urtetik gorakoentzat tailerra da, eta saguzar txikiak egin ahal izango dituzte kartoizko hodiak berrerabiliz. Tailerrean ugaztun hauen garrantzia eta kontserbazio egoeraz hitz egingo da.
Bi txanda egingo dira: 10:30etatik 11:45etara eta 12:15etatik 13:30etara. Beharrezkoa da aldez aurretik izena ematea eta Ingurumen Aretotik baieztapena jasotzea.

ESKULAN IRAUNKORRAK: GABONETAKO APAINGARRIAK
2022-12-11 10:30 - 13:30
3 urtetik gorako haurrentzako tailerra da. Bertan, Gabonetako dekorazio-elementu jasangarriak egingo dira, pinaburu eta beste elementu natural batzuekin, berrerabiliko ditugun hondakinekin eta artilezko harilen soberakinekin.
Bi txanda egingo dira: 10:30etatik 11:45etara eta 12:15etatik 13:30etara. Beharrezkoa da aldez aurretik izena ematea eta Ingurumen Aretoko baieztapena jasotzea.
